CELEX: 32011D0347
Language: lv
Date: 2011-06-16 00:00:00
Title: 2011/347/ES: Komisijas Īstenošanas Lēmums ( 2011. gada 16. jūnijs ), ar ko nosaka Savienības finansiālo ieguldījumu epidemioloģiskās izpētes veikšanā un infekciozā katarālā drudža uzraudzības pasākumos saistībā ar šīs slimības apkarošanas ārkārtas pasākumiem Nīderlandē 2006. un 2007. gadā (izziņots ar dokumenta numuru C(2011) 4146)

17.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 159/105
            
         KOMISIJAS ĪSTENOŠANAS LĒMUMS
   (2011. gada 16. jūnijs),
   ar ko nosaka Savienības finansiālo ieguldījumu epidemioloģiskās izpētes veikšanā un infekciozā katarālā drudža uzraudzības pasākumos saistībā ar šīs slimības apkarošanas ārkārtas pasākumiem Nīderlandē 2006. un 2007. gadā
   (izziņots ar dokumenta numuru C(2011) 4146)
   (Autentisks ir tikai teksts nīderlandiešu valodā)
   (2011/347/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 3. panta 4. un 6. punktu,
   tā kā:
   
               (1)
            
            
               Saskaņā ar Finanšu regulas 75. pantu un Īstenošanas kārtības 90. panta 1. punktu pirms izdevumu saistību uzņemšanās no Savienības budžeta tiek pieņemts finansēšanas lēmums, kurā izklāstītas būtiskās sastāvdaļas ar izdevumiem saistītajai darbībai un kuru pieņem iestāde vai institūcijas, kam iestāde ir deleģējusi šīs pilnvaras.
            
         
               (2)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Lai pēc iespējas drīz palīdzētu apkarot infekciozā katarālā drudža izplatību, Savienībai būtu jāsniedz finansiāls atbalsts dalībvalstīm attaisnoto izdevumu segšanai. Minētā lēmuma 3. panta 6. punkta pirmajā ievilkumā noteikts, kādi procenti jāpiemēro dalībvalstu izdevumiem.
            
         
               (3)
            
            
               Komisijas Regulā (EK) Nr. 349/2005 (2) paredzēti noteikumi Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK. Minētās regulas 3. pantā paredzēti noteikumi par attaisnotajiem izdevumiem, par kuriem Savienība sniedz finansiālu atbalstu.
            
         
               (4)
            
            
               Ar Komisijas Lēmumu 2007/20/EK (3) par Kopienas finansiālo ieguldījumu infekciozā katarālā drudža apkarošanas pasākumos Nīderlandē 2006. un 2007. gadā Nīderlandei piešķīra Savienības finansiālo ieguldījumu epidemioloģiskās izpētes veikšanai un infekciozā katarālā drudža uzraudzības pasākumu īstenošanai. Saskaņā ar minēto lēmumu izdarīja sākotnējo maksājumu EUR 4 675 apmērā.
            
         
               (5)
            
            
               Nīderlande 2008. gada 29. aprīlī saskaņā ar Regulas (EK) Nr. 349/2005 7. panta 1. un 2. punktu iesniedza oficiālu kompensācijas pieprasījumu. Komisijas novērojumi, attaisnoto izdevumu aprēķina metode un galīgie secinājumi tika paziņoti Nīderlandes iestādēm 2010. gada 19. oktobra vēstulē.
            
         
               (6)
            
            
               Savienības finansiālais ieguldījums jāizmaksā ar nosacījumu, ka plānotie pasākumi ir faktiski veikti un ka attiecīgās iestādes noteiktajā termiņā sniedz visu vajadzīgo informāciju.
            
         
               (7)
            
            
               Nīderlandes iestādes ir pilnībā izpildījušas Lēmuma 2009/470/EK 3. panta 4. punktā un Regulas (EK) Nr. 349/2005 7. pantā paredzētās tehniskās un administratīvās prasības.
            
         
               (8)
            
            
               Ņemot vērā minētos apsvērumus, tagad būtu jānosaka Savienības finansiālā atbalsta kopējā summa, kas paredzēta to attaisnoto izdevumu segšanai, kuri radušies, apkarojot infekciozo katarālo drudzi Nīderlandē 2006. un 2007. gadā.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma summu, kas paredzēta to izdevumu segšanai, kuri radušies, apkarojot infekciozo katarālo drudzi Nīderlandē 2006. un 2007. gadā, nosaka EUR 207 931,25 apmērā. Šis ir finansēšanas lēmums Finanšu regulas 75. panta nozīmē.
   2. pants
   Finansiālā ieguldījuma atlikumu nosaka EUR 203 256,25 apmērā.
   3. pants
   Šis lēmums ir adresēts Nīderlandes Karalistei.
   
      Briselē, 2011. gada 16. jūnijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 55, 1.3.2005., 12. lpp.
   
      (3)  OV L 7, 12.1.2007., 41. lpp.